د خصوصي سكتور وده

اجرایئوي لنډيز

د عینک د مسو کان او د امو سیند د تېلو حوزې د پراختیا لپاره اړین لومړیتوب لرونکې توکي او خدمات چې څه باندې ۸۰۰ میلون ډالره ارزښت به ولري( د پراختيا د ټول لګښت ۲۷ سلنه) ، د هغو افغان پلورنكو لخوا چې د دې څيړنې په بهيركې ارزول شوي، برابر کړای شي. سربېره پردې ، ځایي شركتونه كولای شي د ۱۵۱ ميلونو ډالرو په ارزښت عملياتي توكي او خدمات چمتو كړي ( د مجموعې ۲۲ سلنه).

**عينك اموسیند مجموع**

ټوله تجهیزاتي پانګه ۲۴۵۰ ۶۷۵ ۳۱۲۵

۱ كټګوري ۳۹۰ ۱۳۰ ۵۲۰

۲ كټګوري ۱۸۰ ۱۳۰ ۳۱۰

|  |  |  |  |
| --- | --- | --- | --- |
| **۸۳۰** | **۲۶۰** | **۵۷۰** | **ځایي تجهیزاتي پانګه** |

ټوله عملیاتي پانګه ۵۵۰ ۱۵۰ ۷۰۰

۱ كټګوري ۶۰ ۵۰ ۱۱۰

۲ كټګوري ۳۵ ۶ ۴۱

|  |  |  |  |
| --- | --- | --- | --- |
| **۱۵۱** | **۵۶** | **۹۵** | **ځایي عملياتي پانګه** |

د هغو توكو او خدماتو تر منځ چې د لومړيتوب د كټګوريو په حیث پېژندل شوی دي، شا او خوا ۵۲۰ ميليون ډالره يې تجهیزاتي لګښتونه (په عمده او اساسي اقلامو باندي د پانګي لګول) او ۱۱۰ ميليون ډالره يې عملياتي اقلام دي چې د افغان خصوصي سكتور د شته ظرفيتونو په محدوده كې موجود او يا ډير ورته نږدې دي (۱ كټګوري). امکان لري چې د ډیرې وړتیا لرونکي شركتونه د ۱-۲ كلنو په بهير كې د ۳۱۰ ميليون ډالرو په ارزښت نوره تجهیزاتي پانګه او د ۴۱ ميليون ډالره عملياتي پانګه چمتو كړای شي (2 كټګوري).

ډيرې ځايي شرکتونه د کان کیندنې په سکتور کې کار کولو ته لیوالتیا لري، خو قوي احتمال شتون لري چې یو شمېر لوی شرکتونه ممکن د كانونو تداركاتو په برخه كې پانګونې ته تمایل ولري. د ودانيزوچارو لپاره د خامو موادو چمتو كونكي، توليدونكي او د خدماتو وړاندې كونكي شرکتونه هغه شرکتونه دي چې د دې څېړنې په ترڅ کې ارزول شوی دي. که څه هم چې ځایي تداركات د ډيرو ننګونو سره مخامخ دي:

**د توكو او خدماتو كيفيت او هغوي ته لاس رسي.** په افغانستان كې صنعت پوخوالي ته ندې رسيدلې او ډیرې مصرفي شیان ، ودانيز توکي او تجهيزات بهر څخه وارديږي. هغه توكي چې په افغانستان كې توليديږي او يا تړل كيږي، تر ډیره په په وارداتو باندې اتکا لري چې له امله يې د ځایي اجزاوو په اړه پوښتنې راولاړیږي. ډيرې توكي او خدمات چې اوس مهال د افغان شرکتونو لخوا برابریږي، د عينك او امو سیند د پروژو لپاره په کافې اندازه او کیفیت سره یې چمتو کونه ممکن نده. سر بيره پر دې، ځایي چمتوکونکي د هغه ننګونو په وړاندې د دریدنې لپاره په کافي اندازه وړتیا نلري کوم چې د استخراجي صنايعو د پراختيا په پايله كې رامنځ ته كيږي او د دې خبرې لامل د عملياتي او تخنيكي معلوماتو نه شتون، ضعيف مديريت او د استخراج په برخه كې د مهارتونو کمې دی. د عينك او اموسیند پروژې په لرې پرتو او كليوالو سيمو كې موقيعت لري چېرته چې د ځایي ټولنو د وړتیاوو او زېربناو محدودیتونه د تداركاتو په وړاندې يو بل خنډ رامنځ ته كوي.

**ناڅرګند عوايد.** د ځایي شرکتونو لپاره د دې دوه پروژو په هكله نابشپړ معلومات او ځيني ابهاماتو هم د بالقوه ګټو يا عوايدو څيړل او ارزول ستونزمند كړي دي. له دې امله په هغه چاپيريال كې چې مالي سرچینو ته لاس رسې وار دمخه د پورونو د تضمین، د خطرونو د مدیریت لپاره د محدودو وسايلو او پانګوني لوړ لګښتوونو له امله ستونزمند شوی دی، يوه بله ستونزه ګڼل كيږي. ډيري كمپني د پور اخيستلو وړتيا او همدارنګه د ونډو تساوي ته ليوالتيا نلري او لنډ مهالي ليدلوري ته ميلان لري.

**معلومات.** د عينك او اموسیند پروژو د تميلوونكو له لورې معلومات نیغ په نیغه خصوصي سكتور ته نه ليږدول كيږي چې له کبله یې د ځایي شرکتونه لپاره د فرصتونو ارزونه ستونزمنه شوی ده. ژبني خنډونه او بدګماني (د اعتماد نه شتون) د معلوماتو د ليږد مخنيوی كوي.

**د تداركو شته ترتیبات**  كېدای شي افغان شركتونه په پروژو كې د ګډون څخه زړه توري كړي. دولت د استخراج صنايعو د قرار دادنو د ترلاسه كولو لپاره مهمه وسیله ګڼل کیږي او هغه خصوصي شرکتونه چې د چارواكو سره تړاو نلري، د فساد او خپلوی پالنې (خپلو خپلوانو ته د كار وركولو) په هكله انديښنه لري. سر بيره پردې، د امو سیند پروژې د بهرنيو تمویلونکو او دولت سره د وطن ګروپ اړيكې كېدای شي د نورو شرکتونو د ګډون په مخ کې خنډ وګرځي. یاد ګروپ پروژې ته د يو لړ توکو او خدماتو د ورکړې وړتیا لري. په دي ورستيو كي، د ځایي تدارکاتو په پراختيا باندې متمركز نوښتونه همغږي شوي ندي.

**سياسي او اقتصادي خطرات** : سیاسي او اقتصادي خطرات چې په ۲۰۱۴ كال كې د نړيوالو ځواكونو په وتلو ، خراب امنيت، عينك ته نږدې د لرغون پيژندنې فعاليتونو او همدارنګه د استخراج د موجودو قراردادنو د راتلونکي په اړه نایقینی او د بهرني پانګوالو څخه د CSR شرایطو له امله رامنځته کیږي به سترې ننګونې وي.

كه چېرې ځایي شرکتونه غواړي د هغه فرصتونو څخه چې د عينك او امو سیند پروژو لخواه رامنځته كيږي پوره پوره ګټه پورته کړي، نوهغوي به تخنيكي او مالي ملاتړ ته اړتيا ولري. د ملاتړ وړانديز شوی پروګرام به په هغه ځایي كاروبارنو يا سوداګريو باندې چې لا د مخکې د ودې وړ او په ښه ډول تنظيم شوي وي او همدا رنګه قوي مديريت ولري، تمركز وكړي. د دې لپاره به د څو اړخيزه او دوه اړخيزه تمویلونکو ، د عينك او امو سیند تمويلونكي (ام سي سي او سي ان پي جي اي – ډبليو)، د كانونو وزارت، د افغانستان د سوداګری او صنايو خونه، پانګونكو او محلي سوداګرو فعال ګډون ته اړتیا وي.

وړاندیز شوی جوړښت له مخې به د پروګرام د پلي كولو لپاره یوه نوې اداره جوړه شي. د مدیریت او همغږی اداراه به د ام سي سي او سي ان پي جي اي – ډبليو څخه ټول د تدارك اړتياوې مركزي كړي او معلومات به د وړتیا لرونکو عرضه كونكو ته د دودیز او انټرنيټي بازار په پراختیا په وسیله وليږدوي. یاده اداره به ځایی سوداګری د بالقوه پانګوالو سره د كنفرانسونو او ارتباطي كمپاينونو يا فعاليتونو له لارې هم ونښلوي . سربيره پردې، یاده اداره به د مهارتونو د پراختیا پروګرام چې د ام سي سي او سي ان پي جي اي – ډبليو تخنيكي مشاروينو او د سوداګريزو روزنكو لخواه چمتو كيږي، مديريت كړي. بلاخره، دغه اداره به د پانګونې د پلانونو په يوالي كي مرسته وكړي څو د تدارکاتو په پلان کې د ګډون لپاره د هر انتخاب شوی شرکت په کاري پلان کې د ځایي عرضه كونكو ونډه ډیره شي. د پانګو، وړیا مرستو یا د خصوصي پانګې د شریکانو د روزنې او پانګونې په ترکیب سره به د وړتیا لوړونې او كيفيت ښه کونې له لارې د ځایي توليد د ښه والي لامل وګرځي. په عين وخت كې، د معلوماتو بهتر جريان به د پانګونو او تداركاتو سره مرسته وکړي. د اغيزمندتوب د ارزونې په موخه به د دغه پروګرام څارنه او ارزونه وکړای شی.

پلي كيدنه به یې د لاندې ډول تر سره شي:

1. د پروګرام د همغږي چمتو كول او د ټولو دخیلو خواوو څخه د ژمنې ترلاسه كول
2. د ګډونوالو ترمنځ د اړيكو رامنځ ته كول
3. معلوماتي تشه ډکول چې د تدارکاتي اړتیاوو او ځایي وړتیاوو پورې تړاو لري
4. د پانګونې او روزنې له لارې د ځایي وړتياو لوړول
5. د څارنې او ارزوني، تعديل او تكرار له لارې د پایښت یا دوام څخه ډاډ ترلاسه كول